བླ་མ་ནཱ་རོ་ཏ་པའི་གདམས་ངག་འདིའི་སྐོར་ལ་བཞི་སྟེ། བསྐྱེད་པའི་རིམ་པ་ཕག་མོ་མཁའ་སྤྱོད་མ་དང༌། རྫོགས་པའི་རིམ་པ་རྩ་དབུ་མ་དང༌། ཐུན་མོང་གི་དངོས་གྲུབ་གནོད་སྦྱིན་མོ་དབང་དུ་བྱ་བ་དང༌། ལམ་དེ་
དག་གི་ཡན་ལག་གོ །དང་པོ་ལ་བརྒྱད་དེ། རྗེས་གནང་དང༌། བསྐྱེད་རིམ་དངོས་དང༌། སྤྱོད་ལམ་གྱི་རྣལ་འབྱོར་ལས་འཕྲོས་པའི་ཕྱི་མཆོད་མདོར་བསྡུས་པ་དང༌། མཁའ་སྤྱོད་སྒྲུབ་པ་དང༌། དུས་གང་ཡང་རུང་བའི་ཚོགས་
མཆོད་མདོར་བསྡུས་པ་དང༌། ཚེས་བཅུའི་མཆོད་པ་དང༌། སྦྱིན་སྲེག་རྒྱས་པ་དང༌། མར་མེའི་སྦྱིན་སྲེག་དང་བརྒྱད་དོ། །གནོད་སྦྱིན་མོ་དབང་དུ་བྱ་བ་ལ་གསུམ་སྟེ། རྒྱུད་ཀྱི་དུམ་བུ་དང༌། པདྨ་ཏིའི་སྒྲུབ་ཐབས་དང༌། ཁོལ་
པོ་པ་ཏ་ན་བསྒྲུབ་པའོ། །ལམ་གྱི་ཡན་ལག་ལ་གཉིས་ཏེ། པྲ་སེན་དབབ་པ་དང༌། སྨན་ཆེན་པོའི་བཅུད་ལེན་ནོ། །དུམ་བུ་འདི་དག་དྲིལ་བ་ལ་གོ་རིམ་ངེས་པ་མི་སྣང་ངོ༌། །ཕྱི་མཆོད་ཀྱི་ཞར་ལ་རྗེས་གནང་དང་བྱིན་རླབས་གཅིག་
ཡོད་དེ། དེ་ལ་ཕྱག་ལེན་མི་མཛད་པར་གདའ། བྱིན་གྱིས་བརླབས་ཀྱི་ཞར་ལ་མཁའ་སྤྱོད་སྒྲུབ་པ་ཅུང་ཟད་ཀྱང་སྣང་ངོ༌། །རྗེ་ས་ཆེན་གྱི་ཡི་གེ་གོང་མའི་མཆན་བུ་དང་བཅས་པ་འདི། ནཱ་རོ་མཁའ་སྤྱོད་ཀྱི་ཡི་གེའི་སྙིང་པོ་ལྟ་བུ་མེད་མི་རུང་དུ་ཡོད་པས་གཅེས་སྤྲས་
33

མཁའ་སྤྱོད་ཆོས་སྐོར་
མཆོག་ཏུ་བྱའོ།། །།མངྒ་ལཾ།། ༈ །